Document ID: 31986R0753

*****
ΚΑΝΟΝΙΣΜΟΣ (ΕΟΚ) αριθ. 753/86 ΤΗΣ ΕΠΙΤΡΟΠΗΣ
της 11ης Μαρτίου 1986
για την τροποποίηση του κανονισμού (ΕΟΚ) αριθ. 2473/85 που καθορίζει τις τιμές αναγωγής «ελεύθερο στα σύνορα» που εφαρμόζεται κατά την εισαγωγή οίνων από την 1η Σεπτεμβρίου 1985
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 18 παράγραφος 8,
Εκτιμώντας:
ότι η πράξη προσχώρησης της Ελλάδας προβλέπει στο άρθρο 31 ότι η Ελληνική Δημοκρατία εφαρμόζει εξ ολοκλήρου το κοινό δασμολόγιο από την 1η Ιανουαρίου 1986· ότι το άρθρο 75 παράγραφος 2 της πράξης προσχώρησης της Ισπανίας και της Πορτογαλίας προβλέπει ότι το Βασίλειο της Ισπανίας εφαρμόζει εξ ολοκλήρου από την 1η Μαρτίου 1986 τους δασμούς του κοινού δασμολογίου για τα προϊόντα του αμπελοοινικού τομέα για τα οποία καθορίζεται μια τιμή αναγωγής·
ότι η πράξη προσχώρησης της Ισπανίας και της Πορτογαλίας προβλέπει στο άρθρο 268 παράγραφος 2 ότι, από την 1η Μαρτίου 1986, οι δασμοί που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, των προϊόντων του αμπελοοινικού τομέα, προελεύσεως Πορτογαλίας, μειώνονται κατά το ρυθμό που προβλέπεται στο παρόν άρθρο·
ότι το άρθρο 18 παράγραφος 1 του κανονισμού (ΕΟΚ) αριθ. 337/79 προβλέπει ότι η τιμή αναγωγής «ελεύθερο στα σύνορα» είναι ίση με την τιμή αναγωγής, μειωμένη κατά τους τελωνειακούς δασμούς που πραγματικά εισπράττονται·
ότι ο κανονισμός (ΕΟΚ) αριθ. 2473/85 της Επιτροπής (3) έχει καθορίσει τιμές αναγωγής «ελεύθερο στα σύνορα» για την Πορτογαλία, που εφαρμόζονται μέχρι τις 28 Φεβρουαρίου 1986 και υπολογίζονται με βάση τους τελωνειακούς δασμούς που ισχύουν πριν από την πρώτη άρση που προβλέπει η πράξη προσχώρησης· ότι πρέπει, επομένως, να συμπληρωθεί ο εν λόγω κανονισμός καθορίζοντας νέες τιμές αναγωγής «ελεύθερο στα σύνορα» για την Πορτογαλία, που εφαρμόζονται από την 1η Μαρτίου 1986 και υπολογίζονται με βάση τους τελωνειακούς δασμούς που ισχύουν την ημερομηνία αυτή· ότι δεν πρέπει να ανανεωθεί η ισχύς των διατάξεων σχετικά με την Ισπανία και ότι πρέπει να καταργηθούν εκείνες που αφορούν την Ελλάδα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2473/85 τροποποιείται ως εξής:
1. Στη σελίδα 50, καταργείται η σημείωση 2 από την 1η Ιανουαρίου 1986.
2. Το παράρτημα ΙΙ αντικαθίσταται από το παράρτημα του παρόντος κανονισμού.
3. Στις σημειώσεις του κάτω μέρους της σελίδας των παραρτημάτων Ι και ΙΙ σημείο (1), η πέμπτη περίπτωση αντικαθίσταται από τα ακόλουθα:
«- Portugal: Douro, Bucelas, Colares, Bairrada, Algarve, Tras-os-Montes, Beiras, Ribatejo-Oeste·».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαρτίου 1986.

Labels: 2
3
17